รัฐบาลไทย-ข่าวทำเนียบรัฐบาล-ผลสำเร็จจากการพัฒนา Big Data เพื่อยกระดับการทำงานของกระทรวงพาณิชย์
วันพุธที่ 6 กุมภาพันธ์ 2562
ผลสําเร็จจากการพัฒนา Big Data เพื่อยกระดับการทํางานของกระทรวงพาณิชย์
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า รัฐบาลมีนโยบายในการสร้างความเข็มแข็งด้านเศรษฐกิจของประเทศในทุกมิติ โดยมุ่งเน้นการแก้ปัญหาปากท้องของประชาชนไปจนถึงการเร่งผลักดันเศรษฐกิจทั้งภายในประเทศและการค้าระหว่างประเทศ
ซึ่งเป็นโจทย์ใหญ่ที่รัฐบาลต้องการขับเคลื่อนเพื่อช่วยเหลือประชาชนในทุกระดับซึ่งพลเอก ประยุทธ์ จันทร์โอชา นายกรัฐมนตรี ได้ให้ความสําคัญกับการนําBig Dataมาใช้ประโยชน์เพื่อการบริหารราชการแผ่นดินอย่างมีประสิทธิภาพตั้งแต่การจัดทํายุทธศาสตร์ การทําแผนงานโครงการและการใช้จ่ายงบประมาณเพื่อไม่ให้เกิดความซ้ําซ้อน ซึ่งถือเป็นส่วนหนึ่งการปฏิรูประบบราชการแผ่นดิน เพื่อก้าวสู่การเป็นประเทศไทย4.0
เพื่อตอบสนองต่อนโยบายรัฐบาลและการเปลี่ยนแปลงของโลการค้าภายใต้ยุคดิจิทัลกระทรวงพาณิชย์ในฐานะผู้รับผิดชอบดูแลด้านเศรษฐกิจการค้าของประเทศก็ได้มุ่งให้ความสําคัญกับการขับเคลื่อนเศรษฐกิจการค้าของไทยให้มีความเข้มเข็งอย่างยั่งยืน โดยใช้เทคโนโลยีดิจิทัล และส่วนหนึ่ง คือ การผลักดันการใช้Big Dataเพื่อยกระดับการทํางานของกระทรวงสู่อนาคตกระทรวงพาณิชย์ได้จัดตั้งคณะทํางานขับเคลื่อนโครงการBig Dataเพื่อทําหน้าที่บูรณาการเชื่อมโยงข้อมูลด้านการค้าที่เกี่ยวข้องทั้งจากภายในและภายนอกกระทรวง มีแนวความคิดในการจัดทําBig Dataออกเป็น 3 เรื่อง ได้แก่ (1) การจัดทําBig Dataเพื่อประกอบการตัดสินใจของผู้บริหาร (2) อํานวยความสะดวกให้กับผู้ประกอบการ (3) ลดขั้นตอนการและความซ้ําซ้อนในการทํางานของกระทรวง โดยได้วางแนวทางการพัฒนาออกเป็น 2 ระยะ
ระยะที่1บูรณาการข้อมูลการค้า ทั้งภายในประเทศ และการค้าระหว่างประเทศประกอบด้วย 2 มิติ
มิติที่ 1.“สร้าง”อาชีพรายพื้นที่ เพื่อผลักดันเศรษฐกิจฐานราก
กระทรวงพาณิชย์ มีเป้าหมายในการนําเสนออาชีพที่สอดคล้องกับศักยภาพและวิถีความเป็นอยู่ให้กับประชาชนในแต่ละจังหวัด โดยได้นําข้อมูลที่เกี่ยวข้องในทุกมิติ ตั้งแต่GPPของจังหวัด จํานวนประชากร จํานวนนักท่องเที่ยว ประเภทธุรกิจที่ดําเนินกิจการอยู่ที่จัดตั้งใหม่ รวมถึงงบการเงินของธุรกิจในแต่ละประเภทมาประมวลผล ให้ทราบถึง โอกาสและความเสี่ยง ในการเริ่มต้นประกอบธุรกิจ ที่เหมาะสมในแต่ละจังหวัดเพื่อให้ประชาชนและผู้ประกอบการทั่วไป สามารถตัดสินใจเริ่มต้นทําธุรกิจ หรือขยายกิจการได้อย่างมีประสิทธิภาพ
มิติที่2. “ส่งเสริม”การค้าระหว่างประเทศให้เป็นไปตามเป้าหมาย
กระทรวงพาณิชย์ ได้“บูรณาการข้อมูลจาก 5 หน่วยงานด้านการค้าระหว่างประเทศ ได้แก่กรมส่งเสริมการค้าระหว่างประเทศ กรมการค้าต่างประเทศ กรมเจรจาการค้าระหว่างประเทศ สํานักงานนโยบายและยุทธศาสตร์การค้า กรมศุลกากร ประกอบด้วย สถิติการส่งออกและนําเข้า เขตการค้าเสรี สิทธิพิเศษทางภาษีการค้าชายแดน และข้อมูลเชิงลึกจากทูตพาณิชย์ 58 แห่งทั่วโลก ให้เป็นพลังข้อมูลที่มีคุณค่า ผ่านการแสดงผลบน “จอตารางอัจฉริยะ”ที่ไม่เคยมีหน่วยงานใด ที่เกี่ยวข้องกับด้านการค้าระหว่างประเทศ เคยทํามาก่อน ผู้บริหารจะสามารถติดตามการวิเคราะห์สถานการณ์การค้า แบบReal Timeผ่านสัญญาณสีเขียวแดง เพื่อบ่งบอกระดับการเฝ้าระวัง ส่งผลให้ สามารถตอบสนองต่อสถานการณ์การค้าของไทย ให้เป็นไปตามเป้าหมายได้อย่างทันท่วงที
ระยะที่ 2:มุ่งสู่อนาคตด้านเทคโนโลยี(พ.ศ. 2562 – 2563)
ในปีนี้กระทรวงพาณิชย์ ยังคงมุ่งมั่นพัฒนาโดยการนําเทคโนโลยีAIและMachine Learningมาคาดการณ์“โอกาสและความเสี่ยง”ด้านการค้าระหว่างประเทศ อาทิเช่น ภาวะสงครามการค้า ระหว่างสหรัฐฯ กับ จีน จอตารางอัจฉริยะ จะแสดงให้เห็นถึง สัญญาณเฝ้าระวังการส่งออกยางพาราของไทย ไปยังจีนที่ลดลง พร้อมข้อมูลจากทูตพาณิชย์ ที่แสดงสาเหตุว่า เกิดจากการกีดกันการนําเข้ายางพาราของจีน จากอุตสาหกรรมผู้ผลิตยางรถยนต์ของสหรัฐ ในขณะเดียวกัน จอตารางอัจฉริยะ ก็จะแสดงให้เห็นว่า ถึงแม้ยางพาราของไทยจะได้รับผลกระทบแต่โอกาสการส่งออกสินค้าไทยไปตลาดจีน ยังคงมีอยู่มาก โดยควรมุ่งเน้นที่สินค้าอาหาร ซึ่งมีสัดส่วนมูลค่าการส่งออกสูงกว่าร้อยละ 7 ของมูลค่าการส่งออกของประเทศ
ข้อมูลเหล่านี้ จะส่งผลให้ กระทรวงพาณิชย์ สามารถวางแผน และกําหนดกลยุทธ์การส่งออก ได้อย่างชัดเจน และทันต่อสถานการณ์ ดังนั้น การคาดการณ์โอกาสของสินค้าไทย ว่าจะเกิดขึ้นที่ไหน เมื่อไหร่ อย่างไรจะเป็นข้อมูลอัจฉริยะ ที่จะเพิ่มศักยภาพการแข่งขันของสินค้าไทย ในตลาดโลก อย่างมีนัยสําคัญ อันเป็นเป้าหมายของการพัฒนาเทคโนโลยี ของกระทรวงพาณิชย์ในปีนี้
กระทรวงพาณิชย์ได้ตอบสนอต่อนโยบายด้านBig Dataของรัฐบาลให้เกิดผลเป็นรูปธรรมอย่างมีประสิทธิภาพและประสิทธิผล ทั้งนี้ เพื่อผลักดันเศรษฐกิจของไทยให้เกิดความเข็มแข็งอย่างยั่งยืน ตั้งแต่การกระจายรายได้สู่เศรษฐกิจฐานราก ไปจนถึงการผลักดันค้าระหว่างประเทศของไทย